**projektas**

**reg. Nr. T-160**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PRITARIMO Pasvalio RAJONO SAVIVALDYBĖS ADMINISTRACIJOS NAMIŠIŲ SENIŪNIJOS HERBO ETALONO, VĖLIAVŲ IR ANTSPAUDO PROJEKTAMS**

2022 m. d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 45 punktu, Lietuvos Respublikos valstybės herbo, kitų herbų ir herbinių ženklų įstatymo 10 straipsnio 1 ir 2 dalimis, įgyvendindama Herbų, herbinių vėliavų, herbinių antspaudų ir herbinių ženklų kūrimo taisyklių, patvirtintų Lietuvos heraldikos komisijos 2022 m. gegužės 13 d. sprendimu Nr. 3D-18 „Dėl Herbų, herbinių vėliavų, herbinių antspaudų ir herbinių ženklų kūrimo taisyklių patvirtinimo“, 14.1 papunktį, atsižvelgdama į Pasvalio rajono savivaldybės administracijos Namišių seniūnijos 2022 m. rugpjūčio 3 d. raštą Nr. S-43 „Dėl Pasvalio rajono savivaldybės administracijos Namišių seniūnijos herbo etalono, vėliavų ir antspaudo projektų pritarimo“, Pasvalio rajono savivaldybės taryba nusprendžia:

1. Pritarti dailininko Arvydo Stanislavo Každailio sukurtiems Pasvalio rajono savivaldybės administracijos Namišių seniūnijos herbo etalono, vėliavų ir antspaudo projektams (pridedama).
2. Siūlyti Lietuvos heraldikos komisijai teisės aktų nustatyta tvarka:
	1. teikti Lietuvos Respublikos Prezidentui tvirtinti Pasvalio rajono savivaldybės administracijos Namišių seniūnijos herbo etaloną;
	2. tvirtinti Pasvalio rajono savivaldybės administracijos Namišių seniūnijos vėliavų ir antspaudo projektus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vyriausioji specialistė

Viktorija Klingienė

2022-08-10

Suderinta DVS Nr. RTS-178

Pasvalio rajono savivaldybės tarybai

**AIŠKINAMASIS RAŠTAS**

**Dėl PRITARIMO Pasvalio RAJONO SAVIVALDYBĖS ADMINISTRACIJOS NAMIŠIŲ SENIŪNIJOS HERBO ETALONO, VĖLIAVŲ IR ANTSPAUDO PROJEKTAMS**

2022-08-10

Pasvalys

**1. Problemos esmė:**

Pasvalio rajono savivaldybės (toliau – Savivaldybė) administracijos Namišių seniūnija (toliau – Seniūnija) inicijavo Seniūnijos herbo etalono, vėliavų ir antspaudo kūrimo procedūrą.

Sukūrus Seniūnijos herbo etalono, vėliavų ir antspaudo projektus, Seniūnija 2022 m. rugpjūčio 3 d. raštu Nr. S-43 „Dėl Pasvalio rajono savivaldybės administracijos Namišių seniūnijos herbo etalono, vėliavų ir antspaudo projektų pritarimo“ (gavimo Savivaldybės administracijoje data, žyma: 2022 m. rugpjūčio 3 d., Nr. ARG-2412) kreipėsi į Savivaldybės tarybą, prašydama pritarti Seniūnijos herbo etalono, vėliavų ir antspaudo projektams.

Vadovaujantis Lietuvos Respublikos vietos savivaldos įstatymo 16 straipsnio 2 dalies 45 punktu, Savivaldybės tarybos išimtinė kompetencija – siūlymų nustatyta tvarka tvirtinti savivaldybės gyvenamųjų vietovių herbus teikimas.

Vadovaujantis Lietuvos Respublikos valstybės herbo, kitų herbų ir herbinių ženklų įstatymo 10 straipsnio 1 ir 2 dalimis, savivaldybių, miestų, miestelių ir kaimų herbų etalonus Lietuvos heraldikos komisijos teikimu tvirtina Respublikos Prezidentas, herbinių vėliavų, herbinių antspaudų, taip pat merų ir seniūnų ženklų projektus, suderinusi su savivaldybės taryba, tvirtina Lietuvos heraldikos komisija.

Vadovaujantis Herbų, herbinių vėliavų, herbinių antspaudų ir herbinių ženklų kūrimo taisyklių, patvirtintų Lietuvos heraldikos komisijos 2022 m. gegužės 13 d. sprendimu Nr. 3D-18 „Dėl Herbų, herbinių vėliavų, herbinių antspaudų ir herbinių ženklų kūrimo taisyklių patvirtinimo“, 14.1 papunkčiu, Seniūnija Lietuvos heraldikos komisijai turi pateikti Savivaldybės tarybos sutikimą dėl herbo etalono, vėliavų ir antspaudo projektų aprobavimo.

**2. Kokios siūlomos naujos teisinio reguliavimo nuostatos ir kokių rezultatų laukiama:**

Sprendimo projektu Savivaldybės tarybai siūloma:

1. pritarti dailininko Arvydo Stanislavo Každailio sukurtiems Seniūnijos herbo etalono, vėliavų ir antspaudo projektams;
2. siūlyti Lietuvos heraldikos komisijai (toliau – Komisija) teisės aktų nustatyta tvarka teikti Lietuvos Respublikos Prezidentui tvirtinti Seniūnijos herbo etaloną; tvirtinti Seniūnijos vėliavų ir antspaudo projektus.

Savivaldybės tarybai priėmus sprendimą, jis bus pateiktas Komisijai.

Komisijai aprobavus Seniūnijos herbo etaloną, jis bus teikiamas Lietuvos Respublikos Prezidentui tvirtinti. Lietuvos Respublikos Prezidentui dekretu patvirtinus herbo etaloną, Komisija aprobuos vėliavų ir antspaudo projektus.

**3. Skaičiavimai, išlaidų sąmatos, finansavimo šaltiniai** **–** priėmus sprendimo projektą, jo įgyvendinimui lėšos nereikalingos.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – priėmus sprendimo projektą, įgyvendinamųjų teisės aktų priimti nereikės.

**6. Sprendimo projekto iniciatoriai** – Pasvalio rajono savivaldybės administracijos Namišių seniūnija.

**7. Sprendimo projekto rengimo metu gauti specialistų vertinimai ir išvados –** negauta.

PRIDEDAMA. Seniūnijos 2022 m. rugpjūčio 3 d. raštas Nr. S-43 „Dėl Pasvalio rajono savivaldybės administracijos Namišių seniūnijos herbo etalono, vėliavų ir antspaudo projektų pritarimo“, 2 lapai.

Vyriausioji specialistė Viktorija Klingienė